Document ID: 32006D0284

ODLOČBA KOMISIJE
z dne 12. aprila 2006
o spremembi Odločbe 2003/526/ES o zaščitnih ukrepih v zvezi s klasično prašičjo kugo v Nemčiji
(notificirano pod dokumentarno številko C(2006) 1556)
(Besedilo velja za EGP)
(2006/284/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 10(4) Direktive,
ob upoštevanju naslednjega:
(1)
Kot odgovor na izbruh klasične prašičje kuge v nekaterih državah članicah je bila sprejeta Odločba Komisije 2003/526/ES z dne 18. julija 2003 o zaščitnih ukrepih v zvezi s klasično prašičjo kugo v nekaterih državah članicah (2). Navedena odločba uvaja nekatere dodatne ukrepe za nadzor bolezni v zvezi s klasično prašičjo kugo.
(2)
Nemčija je obvestila Komisijo o nedavnem razvoju navedene bolezni pri divjih prašičih v nemški zvezni deželi Severno Porenje-Vestfalija. Glede na razpoložljive epidemiološke podatke je primerno, da se med območja v Nemčiji, kjer se uporabljajo ukrepi za nadzor bolezni, vključijo nekatera območja v Severnem Porenju-Vestfaliji in sosednja območja v Porenju-Pfalzu.
(3)
Stanje bolezni v ostalih območjih zvezne dežele Porenje-Pfalz se je bistveno izboljšalo. Ukrepi, predvideni z Odločbo 2003/526/ES, za navedena območja več ne veljajo.
(4)
Odločbo 2003/526/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2003/526/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 12. aprila 2006

Labels: 20
18
6